Itàlia abraça el federalisme Classificat com a: Notícies, Internacional — algiros @ 7:10 pm FOTO: Umberto Bossi El Parlament italià dóna més poder a les regions Itàlia abraça el federalisme Consulta · La controvertida reforma constitucional haurà de ser ratificada pels ciutadans en un referèndum que se celebrarà després de les eleccions generals oposició · Romano Prodi diu que els retocs van en contra de "l’interès del país" Thaïs Gutiérrez. AVUI El Senat italià va aprovar dimecres a la nit, amb 170 vots a favor, 132 en contra i tres abstencions, la reforma constitucional més important des del naixement de la carta magna, l’any 1948, que modificarà un total de 55 articles de la Constitució i li donarà un caràcter molt més federalista atorgant més poder a les regions a les quals aniran a parar les competències en el camp de la sanitat, la policia i l’educació. Aquesta reforma, però, ha dividit el Parlament durant més de dos anys, des que van començar les discussions sobre els punts que havia d’incloure i ha enfrontat no només tots els partits de l’oposició de centreesquerra amb l’executiu, ja que consideren de forma unànime que és una llei "inconstitucional", sinó que també ha provocat duríssimes picabaralles internes entre els socis de la coalició de govern que lidera el premier Silvio Berlusconi. I és que en realitat aquesta reforma de caràcter federalista no és res més que la condició sine qua non que la Lliga Nord -el partit amb aspiracions secessionistes i de caràcter xenòfob que lidera Umberto Bossi- va posar per entrar a l’executiu i garantir una estabilitat governamental que ha durat gairebé cinc anys i ha ofert a Berlusconi el rècord d’haver encapçalat l’executiu més durador de la història italiana contemporània. Victòria de Bossi Bossi, que el passat 2004 va patir una insuficiència cardíaca que gairebé li va costar la vida i que li ha provocat mesos de lenta recuperació, va viatjar dimecres per primera vegada després del seu infart a Roma, juntament amb la seva dona i els seus tres fills, per poder assistir des de la tribuna d’honor del Senat a la seva gran victòria i a la del seu partit. I, de fet, la celebració va estar a l’altura de les expectatives, ja que, segons les filtracions d’alguns treballadors del Senat, el cava i el vi van córrer a litres després de la votació definitiva a les dependències de la Lliga Nord al Senat. Fins i tot quan Berlusconi va decidir unir-se a la festa es va poder veure el premier cridant alegrement juntament amb els joves del partit: "Qui no salti, comunista és". Tot i la gran eufòria, Umberto Bossi no va voler concedir més d’un minut a la premsa, ja que va voler dedicar totes les seves energies a la família i als companys de partit i només va voler deixar molt clara la seva emoció recordant: "Espero aquest moment des de fa 18 anys". Tot i que va subratllar en un to gairebé amenaçant que "ara aquesta reforma ha estat aprovada, però cal recordar que les nostres demandes encara no s’han acabat". Prodi, trist Mentre els membres de la Lliga celebraven la victòria fins a altes hores de la matinada, a les files de l’oposició només es van veure cares llargues i comentaris negatius, alguns amb to catastrofista, començant pel mateix expresident de la Comissió Europea, Romano Prodi. El líder de la Unió va lamentar que "aquesta reforma va contra l’interès del país", tot reconeixent la seva "profunda tristesa com a ciutadà i com a home polític". Tot i la votació definitiva del Senat, la reforma constitucional no ha obtingut l’aprovació de dos terços del Parlament en cap de les diverses votacions que s’han realitat i, per tant, segons la llei italiana, s’haurà de sotmetre a un referèndum perquè els ciutadans decideixin si la volen ratificar o no. Berlusconi, però, ja ha deixat molt clar que la consulta popular es farà "després de les eleccions generals de l’abril" i tot apunta que es podria realitzar abans de l’estiu, molt probablement al mes de juny. Els ciutadans seran, per tant, els qui finalment tinguin l’última paraula sobre aquesta reforma que ha despertat tantes polèmiques entre els polítics però que en general deixa força indiferents els italians. Més poder per al ‘premier’ El text aprovat proposa una concepció més federalista de l’Estat i acabarà amb el bicameralisme perfecte que hi ha al país, ja que la cambra alta passarà a ser un òrgan territorial de caràcter federal que només tindrà competències regionals. La reforma preveu també un augment del poder del primer ministre, en detriment del president de la República, ja que a partir d’ara el cap de govern tindrà el poder de dissoldre el Parlament, que fins ara tenia el cap de l’Estat, i a més podrà nomenar i cessar ministres de forma directa. Hi haurà, a més, una reducció destacable del nombre de diputats i senadors, que al Congrés passaran dels 630 actuals a 518, i al Senat, de 315 a 252. Està prevista també una reforma del Tribunal Constitucional, ja que a partir d’ara set dels seus membres seran elegits pel Parlament, quatre pel president de la República i quatre per altres magistrats. Enhorabona a la Lega Nord, de moment ja teniu més que nosaltres, competència total en sanitat, educació i policia pròpia. Llàstima d'algunes posicions d'aquest partit perquè per la gent que he conegut hi ha autèntics patriotes padans que podrien ser bons amics nostres de canviar alguns posicionaments retrògrades. Enviar a pastar definitivament a Rifondazione Comunista i altres venedors de fum, que ací veiem com el seu "senza patria ni bandiera" és només una reafirmació de la tricolor. "DEVOLUTION: PADRONI A CASA NOSTRA." 
Em sap greu desilusionar-vos, però la reforma aquesta, per molt que li diguin federalista, no arriva ni a la sola de la sabata de l'estat de les autonomies en quant a competencies. L'important no és el nom, si no el contingut. Si a nosaltres ens donessin el que a ells canviant-ho per sistema federal, ja us dic jo que ens hi negariem de ple. Apart, el poder es retorna a les regions tal com estan avui configurades, que no es corresponen en absolut amb les nacions itàliques reals, ni tan sols a les regions reals. És un passet per ells si, però no ho poseu com a gran exemple aseguir qx es una merda. I en majuscules.
estaría molt be veure un map amb aquestes nacions italiques... cal reconeixer que se ben poc de aquest tema... em sonan noms com Liguria, Llombardia, Padania, Toscana, Napoli, Calabria, Sicilia, pèro no se quina consideració tenen o tenien abans de la unificació italiana
padania no és una nació, és una denominació geogràfica (zona de la gran vall del riu Po, "Padus" en llatí) que la Lega Nord s'ha inventat com a projecte polític per fotre un estat allí, o una federació, depén de com bufe el vent i els bitllets del berlusconi. 
 he trobat aixó Llavors, Firenze, Venecia, Turin, Milano i Genoa serien part de la Padania... doncs gairebé tota la riquesa d'Italia aniria amb la Padania. Desconec el seu fet diferencial, pèro a primer cop d'ull em sembla un artifici economic per a alliberarse del pobre sud.
No ben be. La padania te la mateixa base historia que suissa. Per cert, que abans he oblidat mencionar Ladinia com a nació. Cert que la Padania seria molt rica, pero pretenen fer una confederacio, on cada una de les regions que la integren es desenvolupi lliure al marge de les altres amb la seva propia cultura. El mateix que suissa i els seus cantons. Toscana en realitat seria l'equivalent de Castella aquí. L'italia en realitat es llengua toscana, que es la que es va imposar despres de la unificació. La capital de toscana es florencia, aixi que florencia no es pas de la padania. Toscana tambe inclouria lazio i zones properes, es a dir Roma. I al sud, hi hauria napols i sicilia, que parlen la mateixa llengua les dues. Aquesta es la zona pobra.
el lazio no és toscana, en tant que toscana vol dir terra dels etruscos i roma no era terra etrusca 
No ja ho se. I els ausonencs tampoc eren laietans i ara tots som catalans Els he unificat "nacionalment" i "actualment". Florencia i Roma, parlen la mateixa llengua propia. Per cert, no sabia que fossis tant ficada en el tema italia. Quan ens veiem ja en parlare amb tu.
sí, m'agrada prou. És una llàstima que no hi haja un independentisme democràtic i socialista fort entre tantes nacions que hi ha 
Totalment d'acord. Però veig que ja has renunciat a demostrar-me que aquest federalisme es millor que la nostra autonomia